Pizza

A pizza ye un plato d'orichen italiano que consiste en una base per un regular redonda y plana de masa a base d'hordio con emprenyatuera cubierta con tomates, queso y, a ormino, cuantos atros ingredients (como anchovas, sampinyons, cebollas, olivas, pinya, carne, etc.), que dimpués s'enforna a alta temperatura, tradicionalment en forno de lenya.

En Italia, a pizza que se sirve en un restaurant se presenta sin tallar y se mincha con cutiello y forqueta. How to eat: Neapolitan-style pizza en The Guardian En ambients informals, manimenos, se talla en gallos pa minchar mientres se sostiene en a man.

Lo termin pizza se rechistró per primera vegada en o sieglo X en un manuscrito latín d'a ciudat de Gayeta, en o sud d'Italia, en Lazio, en a buega con Campania. A pizza moderna s'inventó en Nápols y, dende alavez, o plato y las suyas variants s'han feito populars en muitos países. S'ha convertiu en una d'as birollas mas populars d'o mundo y en un birolla común de birolla rapida en Europa, America d'o Norte, Australia y Asia; ye disponible en pizzerías (restaurants especializaus en pizza), restaurants que ofreixen cocina mediterrania, a traviés d'entrega de pizza y como birolla d'a carrera. Cuantas interpresas de birollas venden pizzas precocinadas, que pueden conchelar-se, en as botigas de comestibles, pa recalentar-las en un forno domestico.

En 2017, o mercau mundial d'a pizza yera de 128 000 millons de dolars y en Estaus Unius yera de 44 000 millons de dolars repartius en 76 000 pizzerías. Per un regular, lo 13 % d'a población d'Estaus Unius consumiba pizza en un día qualsequiera. Rhodes, Donna; et al. (February 2014). "Consumption of Pizza" . Food Surveys Research Group Dietary Data Brief No. 11. USDA.

L' Associazione Verace Pizza Napoletana ye una organización sin fins de lucro fundada en 1984 con seu en Nápols que tien como obchectivo promover a pizza napolitana tradicional. En 2009, a petición d'Italia, a pizza napolitana se rechistró en a Unión Europea como plato tradicional guarenciau y en 2017 l'arte d'a suya elaboración s'incluyó en a lista d'o patrimonio cultural immaterial d'a UNESCO. Naples' pizza twirling wins Unesco ‘intangible’ status en The Guardian

 Atras birollas semellants 
Flammkuchen, tipica d'Alsacia.
Lahmacun, a vegadas clamada pizza turca.
Okonomiyaki, de Chapón.

 Referencias 

Categoría:Platos d'Italia